Klímacsúcs eredmények nélkülKommentek
Órákkal a katowicei klímacsúcs vége előtt nem látni semmi kézzelfogható eredményét a két hete tartó tanácskozásnak. A legfőbb feladat az volt, hogy kidolgozzák, miként lehet elérni a két évvel ezelőtt Párizsban kijelölt célokat.
Az ENSZ főtitkára maga is csalódottan beszélt legutóbbi megszólalásában és azt mondta, hogy a klímavédelmi tárgyalások előrehaladtak, de a kulcsfontosságú kérdések még nem oldódtak meg, Katowice egy lehetőség, amit nem lenne szabad elszalasztani, mert az egyet jelentene az öngyilkossággal.
Az euronews riporterének többen optimistán nyilatkoztak a csúcs várható eredményéről. Ahogy az egyik résztvevő összefoglalta, ha most egy nappal a vége előtt kellene értékelnie a katowicei konferenciát, akkor olyanok jutnának eszébe, hogy a dolgok nagyon lassan haladnak, az egész nagyon összetett és nehéz feladat. És valóban, Katowicében sem más a helyzet, mint máshol. Igen nehéz, összetett satöbbi, satöbbi. Ezzel együtt, hogy mondta optimista és bízik abban, hogy szombaton reggelre meglesznek az eredmények.
A konferencia záró napja előtt a Greenpeace is kifejezte véleményét a csúcsról, az épületre vetített felirat szerint a politikusok csak beszélnek, a klímaváltozás ellen tenni kell.
Ahogy az euronews tudósítója összefoglalta, az elmúlt két hétben nagyon sok lehetőség volt arra, hogy létrejöjjön az az ambiciózus egyezmény, amit szerettek volna megalkotni, de a résztvevők ennek ellenére még most is a részletekről vitatkoznak. A tárgyalások tartanak, talán az utolsó napra, szombatra remélhetőleg meglesz az eredményük, hiszen az idő egyre csak fogy.